**SREDNJA ŠKOLA ZABOK**

**UGOSTITELJSKO TUROSTIČKO UČILIŠTE**

Listopad, 2017.

**Izviješće sa Interslasta**

U Termama Tuhelj 10. listopada 2017. održao se 6. INTERSLAST – Internacionalni kongres slastičarstva, sladoledarstva i konditorstva. Interslast se sastoji od kongresnog, natjecateljskog i promotivnog dijela u kojem značajno mjesto zauzimaju praktične radionice, prezentacije domaćih i stranih proizvođača opreme i slastica, te stručna predavanja.

I ove godine Srednja škola Zabok sudjelovala je u aktivnostima događanja na Interslastu. Na stručnim radionicama i prezentacijama slastica sudjelovalo je 10-tak učenika završnih razreda ugostiteljsko-turističke struke naše škole, koji su dužni svoje impresije, te trendove i novosti iz svijeta slastičarstva prenijeti ostalim učenicima ugostiteljske struke koji nisu bili na Interslastu. U natjecateljskom programu Interslasta koji se ove godine sastojao od 3 natjecanja:

* Interslast kup - natjecanje za seniore slastičare
* Artslast – natjecanje slastičarskih škola iz Republike Hrvatske i Republike Slovenije
* Pitafest – natjecanje za sve zaintereirane, kako bi se promoviralo slastičarstvo u RH

Na ovogodišnjem natjecanju bilo je prijavljeno 79 različitih radova u svim kategorijama natjecanja, a najviše prijavljenih bilo je u kategoriji Pitafesta.

Učenice naše škole **Lana Blažinić** (3.THK) i **Manuela Kolar** (2.THK) natjecale su se u kategoriji Artslasta sa tortama s temom **Plodovi jeseni u mojoj torti**, te su osvojile 3. mjesto u kategoriji najboljeg izbora autohtonih namirnica u tortama.

Učenice **Valentina Petrović i Veronika Salatko** (4.THK), sa svojim voćnim pitama (od šljiva i od kestena) osvojile su **2. mjesto - srebnu plaketu** od strane profesionalnih slatičara.

Zaslužne za njihov uspjeh su njihove mentorice Anka Ilinčić i Renata Tršinski, koje su ponosne na njihova postignuća, a mi ostali nastavnici struke srdačno im čestitamo, tim više jer su samo učenice naše škole obranile boje Zagorskog slastičarstva!

|  |  |
| --- | --- |
|   E:\FOTOGRAFIJE\2017\INTERSLAST 2017\Lana i Manuela - dobitnice brončane medalje za izvornost namirnica u tortama.jpg |  E:\FOTOGRAFIJE\2017\INTERSLAST 2017\Voćne pite - od šljiva i kestena.jpg |

Pripremila:

Branka Kralj